# Službeni list C 177A/27.

| | ISSN 1977-1088 |
| --- | --- |
| Službeni list
  Europske unije | C 177A |
| | |
| Hrvatsko izdanje | Informacije i objave | Godište 63.27. svibnja 2020. |

ISSN 1977-1088

Službeni list

Europske unije

C 177A

Hrvatsko izdanje

Informacije i objave

Godište 63.27. svibnja 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Vijeće |
| 2020/C 177 A/01 | Oglas za slobodno radno mjesto CONS/AD/165/20 | 1 |

Sadržaj

Stranica

V.   Objave

ADMINISTRATIVNI POSTUPCI

Vijeće

2020/C 177 A/01

Oglas za slobodno radno mjesto CONS/AD/165/20

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Vijeće

| 27.5.2020 | HR | Službeni list Europske unije | CA 177/1 |
| --- | --- | --- | --- |

27.5.2020

HR

Službeni list Europske unije

CA 177/1

---

Oglas za slobodno radno mjesto CONS/AD/165/20

(2020/C 177 A/01)

OPĆE INFORMACIJE

| Služba | JUR.4 – Uprava za institucijska pitanja, Pravilnik o osoblju i parnice |
| --- | --- |
| Mjesto rada | Bruxelles, zgrada Justus Lipsius |
| Naziv radnog mjesta | Direktor/direktorica |
| Funkcijska skupina i razred | AD 14 |
| Potrebno sigurnosno odobrenje | EU SECRET |
| ROK ZA PRIJAVE: | 18. lipnja 2020. u 12.00 (po briselskom vremenu) |

Služba

JUR.4 – Uprava za institucijska pitanja, Pravilnik o osoblju i parnice

Mjesto rada

Bruxelles, zgrada Justus Lipsius

Naziv radnog mjesta

Direktor/direktorica

Funkcijska skupina i razred

AD 14

Potrebno sigurnosno odobrenje

EU SECRET

ROK ZA PRIJAVE:

18. lipnja 2020. u 12.00 (po briselskom vremenu)

O nama

Glavno tajništvo Vijeća (GTV) pomaže Europskom vijeću i Vijeću Europske unije te njihovim pripremnim tijelima u svim područjima njihovih djelatnosti. Pruža savjete i potporu članovima i članicama Europskog vijeća i Vijeća te njihovim predsjednicima i predsjednicama u svim područjima djelovanja, uključujući pravne savjete i savjete o politikama, koordinaciju s drugim institucijama, pripremu kompromisa, nadzor te pridržavanje svih praktičnih aspekata potrebnih za dobru pripremu i funkcioniranje Europskog vijeća i Vijeća.

Pravna služba Vijeća pravni je savjetnik Europskog vijeća i Vijeća te pomaže Europskom vijeću, Vijeću i njegovim pripremnim tijelima, predsjedništvu i GTV-u u osiguravanju zakonitosti i kvalitetne izrade akata. Primjenjuje kreativan pristup kada je to primjereno te tako u suradnji s drugim odjelima GTV-a doprinosi utvrđivanju pravno ispravnih i politički prihvatljivih rješenja. U tu svrhu na zahtjev Vijeća ili na vlastitu inicijativu daje potpuno nepristrana mišljenja o bilo kojem pitanju pravne prirode, u usmenom ili pisanom obliku. Osim toga, Pravna služba predstavlja Europsko vijeće i Vijeće u postupcima pred sudovima Unije.

Stalni je cilj Pravne službe pružiti pravodobne doprinose koji su nepristrani, jasni i u potpunosti usklađeni s pravom.

Pravna služba sastoji se od šest tematskih uprava koje obuhvaćaju sva područja djelovanja Unije i jedne uprave odgovorne za kvalitetu zakonodavstva. Uprava 4 nadležna je za predmete koji se odnose na institucijska pitanja, Pravilnik o osoblju i parnice.

Opis radnog mjesta

Radno mjesto direktora ili direktorice Uprave 4 nalazi se u politički i pravno zanimljivom okružju, na čelu tima sastavljenoga od 13 visokokvalificiranih odvjetnika i pomoćnog osoblja. Pod nadzorom glavnog direktora upravljat ćete svojom Upravom i njezinim resursima na profesionalan način, organizirati aktivnosti te podupirati i motivirati osoblje u radu. Osiguravat ćete kvalitetu usluga i proizvoda koje Uprava pruža te učinkovitu komunikaciju i suradnju unutar Uprave te s drugim upravama i službama GTV-a.

Vijeću, Coreperu ili drugim pripremnim tijelima te glavnom tajniku Vijeća pružat ćete, na vlastitu inicijativu ili na zahtjev, savjete i pisana ili usmena mišljenja visoke razine o pravnim i institucijskim pitanjima. U područjima u nadležnosti Uprave savjetovat ćete predsjedništvo i/ili GTV o pravnim aspektima predmetâ kako biste doprinijeli pronalasku rješenja koja su pravno ispravna i politički prihvatljiva.

Pratit ćete postupke Vijeća, Corepera i, prema potrebi, drugih pripremnih tijela te sudjelovati na sastancima i, ako je primjereno, brifinzima, pregovorima i/ili trijalozima s ciljem postizanja kompromisa i pronalaska rješenja. Predstavljat ćete Pravnu službu na direktorskoj razini i unutar GTV-a i izvan njega, posebno u odnosima s predsjedništvom i drugim institucijama. Ujedno ćete predstavljati Europsko vijeće ili Vijeće i pomagati im u pravnim sporovima te, prema potrebi, u predmetima pred sudovima EU-a.

U pravilu ćete moći planirati i organizirati rad na fleksibilan način, u skladu s radnim vremenom i rasporedom sastanaka Corepera i Vijeća u području aktivnosti Uprave. Vi i vaše osoblje moći ćete iskoristiti fleksibilne radne aranžmane GTV-a, uključujući rad na daljinu. Povremeno ćete odlaziti na službena putovanja u inozemstvo, obično unutar EU-a (npr. u Luxembourg i Strasbourg).

Koga tražimo

Tražimo odvjetnika ili odvjetnicu s opsežnim znanjem o pravu EU-a te funkcioniranju i postupcima EU-a, kao i dobrim poznavanjem područja koja Uprava pokriva. Prednost je iskustvo u pružanju pravnih savjeta na visokoj razini u politički osjetljivom okružju.

Od svih rukovoditelja/rukovoditeljica GTV-a očekuje se da savjetuju svoju hijerarhiju i dionike, upravljaju svojim osobljem i financijskim sredstvima te predstavljaju GTV. Ta očekivanja navedena su u profilu rukovodstva GTV-a s horizontalnim zaduženjima u Prilogu I.

Osim toga, zaposlenik ili zaposlenica mora posjedovati:

| — | sposobnost strateškog razmišljanja i planiranja, predviđanja i utvrđivanja potencijalnih problema te predlaganja izvedivih rješenja i kompromisa; |
| --- | --- |

—

sposobnost strateškog razmišljanja i planiranja, predviđanja i utvrđivanja potencijalnih problema te predlaganja izvedivih rješenja i kompromisa;

| — | izvrsne komunikacijske vještine, uključujući vještine međuljudske komunikacije; |
| --- | --- |

—

izvrsne komunikacijske vještine, uključujući vještine međuljudske komunikacije;

| — | sposobnost održavanja dobrih radnih odnosa s nizom unutarnjih i vanjskih sugovornika te smisao za diplomatska rješenja; |
| --- | --- |

—

sposobnost održavanja dobrih radnih odnosa s nizom unutarnjih i vanjskih sugovornika te smisao za diplomatska rješenja;

| — | rukovoditeljske vještine i sposobnost promicanja snažnog timskog duha te usmjeravanja, motiviranja i osnaživanja osoblja u multikulturalnom i raznolikom okružju, sa snažnim naglaskom na razvoju osoblja; |
| --- | --- |

—

rukovoditeljske vještine i sposobnost promicanja snažnog timskog duha te usmjeravanja, motiviranja i osnaživanja osoblja u multikulturalnom i raznolikom okružju, sa snažnim naglaskom na razvoju osoblja;

| — | sposobnost planiranja i organiziranja cjelokupnog rada Uprave kako bi se poštovali ključni rokovi te osigurala pravedna raspodjela radnog opterećenja među članovima tima, kao i sposobnost upravljanja promjenama i pružanja potpore osoblju u suočavanju s promjenama. |
| --- | --- |

—

sposobnost planiranja i organiziranja cjelokupnog rada Uprave kako bi se poštovali ključni rokovi te osigurala pravedna raspodjela radnog opterećenja među članovima tima, kao i sposobnost upravljanja promjenama i pružanja potpore osoblju u suočavanju s promjenama.

Budući da GTV ima politiku mobilnosti svojih rukovoditelja, koji bi trebali imati raznoliko iskustvo, kandidati i kandidatkinje stoga bi trebali biti voljni i sposobni raditi u različitim područjima djelatnosti tijekom svoje karijere u GTV-u.

POLITIKA ZAPOŠLJAVANJA

Kandidati i kandidatkinje na dan predaje prijave moraju ispunjavati sljedeće zahtjeve:

| a) | Opći uvjeti







  — | državljani su jedne od država članica Europske unije; |
| --- | --- | --- |

a)

Opći uvjeti

—

državljani su jedne od država članica Europske unije;

| — | uživaju sva građanska prava; |
| --- | --- |

—

uživaju sva građanska prava;

| — | ispunjavaju sve zakonske obveze u pogledu vojne službe. |
| --- | --- |

—

ispunjavaju sve zakonske obveze u pogledu vojne službe.

| b) | Posebni uvjeti







  — | imaju sveučilišnu diplomu sa studija prava koja im omogućuje upis doktorskog studija prava (1); |
| --- | --- | --- |

b)

Posebni uvjeti

—

imaju sveučilišnu diplomu sa studija prava koja im omogućuje upis doktorskog studija prava (1);

| — | imaju najmanje petnaest godina profesionalnog iskustva u pravnom savjetovanju, od čega su najmanje tri godine učinkovito izvršavali rukovoditeljske i organizacijske odgovornosti. Tri godine provedene na položaju sa znatnim odgovornostima u okvirima pravne koordinacije mogu se smatrati ekvivalentom traženom iskustvu u rukovodstvu; |
| --- | --- |

—

imaju najmanje petnaest godina profesionalnog iskustva u pravnom savjetovanju, od čega su najmanje tri godine učinkovito izvršavali rukovoditeljske i organizacijske odgovornosti. Tri godine provedene na položaju sa znatnim odgovornostima u okvirima pravne koordinacije mogu se smatrati ekvivalentom traženom iskustvu u rukovodstvu;

| — | budući da se u komunikaciji unutar GTV-a i s drugim institucijama pretežno upotrebljavaju engleski i francuski jezik, jedan od tih dvaju jezika potrebno je poznavati izvrsno, a drugi dobro. Poznavanje drugih službenih jezika EU-a smatra se prednošću. |
| --- | --- |

—

budući da se u komunikaciji unutar GTV-a i s drugim institucijama pretežno upotrebljavaju engleski i francuski jezik, jedan od tih dvaju jezika potrebno je poznavati izvrsno, a drugi dobro. Poznavanje drugih službenih jezika EU-a smatra se prednošću.

Napomena:

| (1) | Za ovo radno mjesto potrebno je sigurnosno odobrenje koje omogućuje pristup tajnim dokumentima (razina EU SECRET). Kandidati i kandidatkinje koji se prijavljuju za radno mjesto moraju biti spremni za sigurnosnu provjeru u skladu s Odlukom Vijeća 2013/488/EU (2). Imenovanje na radno mjesto stupa na snagu samo pod uvjetom da odabrani kandidat ili kandidatkinja ima valjano uvjerenje o sigurnosnoj provjeri. Kandidatu ili kandidatkinji bez obavljene sigurnosne provjere ponudit će se privremeni ugovor dok ne pristignu rezultati postupka sigurnosne provjere. |
| --- | --- |

(1)

| (2) | Uspješni kandidati i kandidatkinje moraju biti spremni slijediti program GTV-a za osposobljavanje rukovodećeg osoblja. |
| --- | --- |

(2)

NAPOMENA

Budući da je ovo radno mjesto označeno kao osjetljivo, član osoblja koji obnaša tu dužnost možda će nakon razdoblja od pet godina na tom radnom mjestu morati promijeniti radno mjesto.

POSTUPAK ODABIRA

Pri odabiru uspješnog kandidata ili kandidatkinje tijelu za imenovanja pomaže Savjetodavni odbor za odabir. Savjetodavni odbor za odabir imat će potporu centra za procjenu kandidata koji vode vanjski savjetnici za zapošljavanje. Izvješća koja sastavi centar za procjenu kandidata za istu vrstu radnog mjesta vrijedit će dvije godine od datuma održavanja relevantnih testova ili od raskida okvirnog ugovora između GTV-a i dotičnog centra za procjenu, pri čemu se uzima u obzir raniji datum.

Savjetodavni odbor za odabir najprije će ocijeniti i usporediti kvalifikacije, iskustvo i motivaciju svih kandidata i kandidatkinja na temelju njihovih prijava. Na temelju te usporedne ocjene savjetodavni odbor za odabir napravit će popis najprikladnijih kandidata i kandidatkinja koje bi, prema njegovu mišljenju, trebalo pozvati na prvi razgovor. Budući da se prvi odabir temelji na usporednoj ocjeni prijava, ispunjavanje zahtjeva za ovo slobodno radno mjesto ne jamči poziv na prvi razgovor. Nakon razgovora s pozvanim kandidatima i kandidatkinjama savjetodavni odbor za odabir napravit će predselekciju kandidata i kandidatkinja koji će biti pozvani u centar za procjenu kandidata, kao i na drugi razgovor sa savjetodavnim odborom za odabir.

Okvirno planiranje odabira jest sljedeće:

| — | očekuje se da će kandidati odabrani za razgovor biti obaviješteni krajem lipnja 2020.; |
| --- | --- |

—

očekuje se da će kandidati odabrani za razgovor biti obaviješteni krajem lipnja 2020.;

| — | prvi razgovori predviđeni su za početak srpnja 2020.; |
| --- | --- |

—

prvi razgovori predviđeni su za početak srpnja 2020.;

| — | očekuje se da će kandidati i kandidatkinje biti pozvani u centar za procjenu krajem srpnja 2020.; |
| --- | --- |

—

očekuje se da će kandidati i kandidatkinje biti pozvani u centar za procjenu krajem srpnja 2020.;

| — | drugi krug razgovora predviđen je za početak rujna 2020. |
| --- | --- |

—

drugi krug razgovora predviđen je za početak rujna 2020.

Napomena: Navedeni raspored isključivo je okviran i ovisi ponajprije o posljedicama mjera ograničavanja uvedenih radi borbe protiv pandemije bolesti COVID-19.

PRAVNA OSNOVA

Ovo radno mjesto objavljeno je u skladu s člankom 29. stavkom 2. Pravilnika o osoblju za dužnosnike Europske unije (3) (radno mjesto višeg rukovodstva).

Oglas za ovo radno mjesto objavljen je u svim institucijama Europske unije i izvan institucija.

NAČIN PRIJAVE

Rok za podnošenje prijava je 18. lipnja 2020. u 12.00 (po briselskom vremenu).

Prijave se zaprimaju isključivo e-poštom te ih treba poslati na adresu applications.management@consilium.europa.eu (4) prije isteka roka za podnošenje prijava. Zakašnjele prijave neće biti prihvaćene.

Navedena e-adresa mora se upotrebljavati za svu prepisku u vezi s postupkom odabira (e-poruka u predmetu mora sadržavati naslov CONS/AD/165/20 JUR.4).

Prije podnošenja prijave kandidati i kandidatkinje trebali bi pažljivo provjeriti ispunjavaju li sve kriterije prihvatljivosti kako bi se izbjeglo automatsko isključivanje iz postupka odabira.

Kako bi se prijava uzela u obzir, obvezno mora sadržavati:

| (a) | propisno popunjen i datiran prijavni obrazac (Prilog V.); elektronički prijavni obrazac nalazi se na sljedećoj internetskoj stranici Vijeća: http://www.consilium.europa.eu/hr/general-secretariat/jobs/job-opportunities/ |
| --- | --- |

(a)

propisno popunjen i datiran prijavni obrazac (Prilog V.); elektronički prijavni obrazac nalazi se na sljedećoj internetskoj stranici Vijeća: http://www.consilium.europa.eu/hr/general-secretariat/jobs/job-opportunities/

| (b) | detaljan životopis (5), popraćen motivacijskim pismom, na engleskom ili francuskom jeziku po mogućnosti u formatu Europass (http://europass.cedefop.europa.eu), koji obuhvaća čitavu karijeru kandidata ili kandidatkinje i u kojem se među ostalim navode kvalifikacije, znanje jezika i iskustvo te osobe, kao i dužnosti koje trenutačno obavlja i |
| --- | --- |

(b)

detaljan životopis (5), popraćen motivacijskim pismom, na engleskom ili francuskom jeziku po mogućnosti u formatu Europass (http://europass.cedefop.europa.eu), koji obuhvaća čitavu karijeru kandidata ili kandidatkinje i u kojem se među ostalim navode kvalifikacije, znanje jezika i iskustvo te osobe, kao i dužnosti koje trenutačno obavlja i

| (c) | preslike diplomâ kojima se dokazuje obrazovanje i preslike dokumenata i potvrda koje se odnose na profesionalno iskustvo. Popratne dokumente mora izdati treća osoba i nije dovoljno poslati samo životopis iz točke (b). |
| --- | --- |

(c)

preslike diplomâ kojima se dokazuje obrazovanje i preslike dokumenata i potvrda koje se odnose na profesionalno iskustvo. Popratne dokumente mora izdati treća osoba i nije dovoljno poslati samo životopis iz točke (b).

Ako ne sadrži navedene dokumente, prijava neće biti valjana.

Svi popratni dokumenti priloženi prijavi moraju biti u formatu MS Word, pdf ili jpg, imenovani (na engleskome ili francuskome) i slijedno numerirani (Prilog I., Prilog II. itd.). Također je potrebno priložiti popis priloga. Prijave poslane poštom ili s pomoću rješenjâ za pohranu podataka koja se temelje na oblaku ili platformi za dijeljenje datoteka neće se razmatrati.

Uspješan kandidat ili kandidatkinja trebat će dostaviti izvornike navedenih dokumenata.

Primit ćete e-poruku kojom se potvrđuje primitak vašeg zahtjeva. Napominjemo da se tehničke poteškoće povezane s prijenosom e-poruka nikada ne mogu u potpunosti isključiti. Stoga, ako ne primite e-poruku kojom se potvrđuje primitak vaše prijave, obratite se na e-adresu applications.management@consilium.europa.eu kako biste provjerili je li GTV primio vašu prijavu. Budući da savjetodavni odbor za odabir započinje s radom ubrzo nakon isteka roka za podnošenje prijava, preporučujemo vam da sve potrebne provjere obavite u tjednu nakon tog datuma.

JEDNAKE MOGUĆNOSTI

GTV se zalaže za politiku jednakih mogućnosti (vidjeti Prilog II.). Kao poslodavac, GTV je predan osiguravanju rodne ravnopravnosti te sprečavanju diskriminacije na bilo kojoj osnovi. Aktivno pozdravlja prijavu svih kvalificiranih kandidata i kandidatkinja iz različitih područja, s raznolikim sposobnostima i s najšire moguće geografske baze među državama članicama EU-a. Kako bi promicao rodnu ravnopravnost, GTV potiče prijave žena.

Osobama s invaliditetom može se pružiti pomoć tijekom postupka zapošljavanja. Za više informacija možete se obratiti na e-adresu Equal.opportunities@consilium.europa.eu.

PONOVNO RAZMATRANJE PRIJAVA

Postupci koji se odnose na pritužbe, žalbe i upućivanje Europskom ombudsmanu navedeni su u Prilogu III. ovom oglasu za slobodno radno mjesto.

ZAŠTITA PODATAKA

Pravila obrade osobnih podataka u vezi s postupkom odabira navedena su u Prilogu IV. ovom oglasu za slobodno radno mjesto.

---

(1)  Člankom 5. stavkom 3. točkom (c) Pravilnika o osoblju za dužnosnike Europske unije (Pravilnik o osoblju) propisuju se minimalni uvjeti za kandidate i kandidatkinje:

| i. | razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više ili |
| --- | --- |

i.

razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više ili

| ii. | razina obrazovanja koja odgovara završenom sveučilišnom studiju potvrđena diplomom i odgovarajuće profesionalno iskustvo od najmanje jedne godine ako je redovno trajanje studija najmanje tri godine. |
| --- | --- |

ii.

razina obrazovanja koja odgovara završenom sveučilišnom studiju potvrđena diplomom i odgovarajuće profesionalno iskustvo od najmanje jedne godine ako je redovno trajanje studija najmanje tri godine.

(2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

(3)  Pravilnik o osoblju za dužnosnike Europske unije i Uvjeti zaposlenja ostalih službenika Europske unije kako su utvrđeni Uredbom Vijeća (EEZ, Euratom, EZUČ) br. 259/68 (SL L 56, 4.3.1968., str. 1.), kako su zadnje izmijenjeni Uredbom (EU, Euratom) br. 1023/2013 Europskog parlamenta i Vijeća (SL L 287, 29.10.2013., str. 15.).

(4)  Ova e-adresa povezana je s namjenskim poštanskim pretincem te može obrađivati samo poruke čija je razina povjerljivosti „normalno”; e-poruke s drugim razinama povjerljivosti (npr. „osobno”, „privatno”, „povjerljivo”) ne mogu se obraditi. Stoga odaberite opciju povjerljivosti „normalno”. Vaša e-poruka ne smije biti veća od 25 MB. Ako vaša e-poruka, zajedno s privicima, premašuje tu najveću dopuštenu veličinu, podijelite svoje privitke u nekoliko e-poruka.

(5)  Kandidati i kandidatkinje mole se da životopisu ne prilažu fotografije.

---

PRILOG I.

Profil rukovodstva GTV-a s horizontalnim zaduženjima

Vaša je dodana vrijednost kao rukovoditelja GTV-a u tome što istodobno djelujete i kao savjetnik i kao rukovoditelj te uvijek kao predstavnik GTV-a.

Pri izvršavanju tih uloga od vas se očekuje sljedeće:

U ulozi predstavnika

| — | časno se ponašati, unutar GTV-a i izvan njega, |
| --- | --- |

—

časno se ponašati, unutar GTV-a i izvan njega,

| — | djelovati u interesu Europskog vijeća i Vijeća te Unije u cjelini; osigurati da su sva potencijalna odstupanja utvrđena i da se o njima vodi računa, |
| --- | --- |

—

djelovati u interesu Europskog vijeća i Vijeća te Unije u cjelini; osigurati da su sva potencijalna odstupanja utvrđena i da se o njima vodi računa,

| — | stvarati odnose povjerenja i otvorenosti te aktivno graditi mreže, |
| --- | --- |

—

stvarati odnose povjerenja i otvorenosti te aktivno graditi mreže,

| — | biti usmjereni na rezultate i imati utjecaj, no istodobno poštovati druge i biti usmjereni na pružanje usluga. |
| --- | --- |

—

biti usmjereni na rezultate i imati utjecaj, no istodobno poštovati druge i biti usmjereni na pružanje usluga.

U ulozi savjetnika

| — | doprinositi razvoju Unije; biti proaktivni i kreativni; predviđati i planirati budući razvoj događaja; iznalaziti rješenja, |
| --- | --- |

—

doprinositi razvoju Unije; biti proaktivni i kreativni; predviđati i planirati budući razvoj događaja; iznalaziti rješenja,

| — | savjetovati naše dionike kako bi im se olakšalo postizanje ciljeva, imajući u vidu interese naših dviju institucija; biti objektivni i pošteni, |
| --- | --- |

—

savjetovati naše dionike kako bi im se olakšalo postizanje ciljeva, imajući u vidu interese naših dviju institucija; biti objektivni i pošteni,

| — | biti svjesni interakcije između postupka donošenja odluka i javne rasprave; osigurati da je vaš savjet u skladu s političkom situacijom dionika i da sadrži razmatranja u vezi s komunikacijom, |
| --- | --- |

—

biti svjesni interakcije između postupka donošenja odluka i javne rasprave; osigurati da je vaš savjet u skladu s političkom situacijom dionika i da sadrži razmatranja u vezi s komunikacijom,

| — | olakšavati zakonit postupak donošenja odluka putem suradnje, dobrih radnih odnosa i kompromisa među državama članicama, kao i s institucijama i drugim dionicima, |
| --- | --- |

—

olakšavati zakonit postupak donošenja odluka putem suradnje, dobrih radnih odnosa i kompromisa među državama članicama, kao i s institucijama i drugim dionicima,

| — | biti dobro informirani o razvoju događaja u svojem području odgovornosti, a isto tako izvan neposrednog rada Europskog vijeća i Vijeća; sagledavati širu sliku. |
| --- | --- |

—

biti dobro informirani o razvoju događaja u svojem području odgovornosti, a isto tako izvan neposrednog rada Europskog vijeća i Vijeća; sagledavati širu sliku.

U ulozi rukovoditelja

| — | prenositi odgovornosti na osoblje, delegirati zaduženja i izražavati povjerenje, podupirati i motivirati, davati povratne informacije i smjernice, poticati inicijativu i hrabrost za razmišljanje izvan uobičajenih okvira; hijerarhiju i kontrolu smanjiti na najmanju moguću razinu, uz zadržavanje kvalitete, |
| --- | --- |

—

prenositi odgovornosti na osoblje, delegirati zaduženja i izražavati povjerenje, podupirati i motivirati, davati povratne informacije i smjernice, poticati inicijativu i hrabrost za razmišljanje izvan uobičajenih okvira; hijerarhiju i kontrolu smanjiti na najmanju moguću razinu, uz zadržavanje kvalitete,

| — | jasno prenositi poruke o ciljevima i očekivanjima te osiguravati protok informacija prema osoblju i u suprotnom smjeru te među samim osobljem, kao i s drugim glavnim upravama, upravama i odjelima, |
| --- | --- |

—

jasno prenositi poruke o ciljevima i očekivanjima te osiguravati protok informacija prema osoblju i u suprotnom smjeru te među samim osobljem, kao i s drugim glavnim upravama, upravama i odjelima,

| — | uvijek djelovati u interesu cijelog GTV-a, a ne samo vlastite glavne uprave ili uprave ili odjela te osiguravati da ispunjavamo dužnosti prema našim dionicima; boriti se protiv izolacionizma, |
| --- | --- |

—

uvijek djelovati u interesu cijelog GTV-a, a ne samo vlastite glavne uprave ili uprave ili odjela te osiguravati da ispunjavamo dužnosti prema našim dionicima; boriti se protiv izolacionizma,

| — | imati hrabrosti pravodobno se suočiti sa sukobima, slabim rezultatima i drugim poteškoćama; osiguravati dobrobit i razvoj svojeg osoblja te ispunjavati dužnost skrbi za svoje osoblje, |
| --- | --- |

—

imati hrabrosti pravodobno se suočiti sa sukobima, slabim rezultatima i drugim poteškoćama; osiguravati dobrobit i razvoj svojeg osoblja te ispunjavati dužnost skrbi za svoje osoblje,

| — | pri poticanju i omogućavanju promjena uključivati svoje osoblje kako bi se osiguralo da GTV drži korak s razvojem i postane u većoj mjeri dinamičan, fleksibilan i suradnički; potkrijepiti riječi djelom, |
| --- | --- |

—

pri poticanju i omogućavanju promjena uključivati svoje osoblje kako bi se osiguralo da GTV drži korak s razvojem i postane u većoj mjeri dinamičan, fleksibilan i suradnički; potkrijepiti riječi djelom,

| — | preuzeti odgovornost za optimalno korištenje ljudskim i financijskim resursima GTV-a. |
| --- | --- |

—

preuzeti odgovornost za optimalno korištenje ljudskim i financijskim resursima GTV-a.

---

PRILOG II.

Jednake mogućnosti u Glavnom tajništvu Vijeća (GTV)

Glavno tajništvo Vijeća predano je pružanju jednakih mogućnosti svim zaposlenicima i zaposlenicama te osobama koje podnose zahtjev za zapošljavanje. Kao poslodavac, GTV je predan osiguravanju ravnopravnosti žena i muškaraca te sprečavanju diskriminacije na bilo kojoj osnovi. Aktivno pozdravlja prijavu svih kvalificiranih kandidata i kandidatkinja iz različitih područja, s raznolikim sposobnostima i s najšire moguće geografske baze među državama članicama EU-a.

Najvažniji su ciljevi politike jednakih mogućnosti GTV-a sljedeći:

| — | postizanje uravnotežene zastupljenosti muškaraca i žena. GTV potiče prijave žena, osobito za rukovodeća mjesta, na kojima su trenutačno nedovoljno zastupljene; |
| --- | --- |

—

postizanje uravnotežene zastupljenosti muškaraca i žena. GTV potiče prijave žena, osobito za rukovodeća mjesta, na kojima su trenutačno nedovoljno zastupljene;

| — | poboljšanje pristupačnosti radnog okružja i osiguravanje njegove uključivosti. Moguće su razumne prilagodbe za osoblje s invaliditetom, osim ako bi se njima nametnulo neopravdano opterećenje resursa institucije. Osobama s invaliditetom može se pružiti pomoć tijekom postupka zapošljavanja; |
| --- | --- |

—

poboljšanje pristupačnosti radnog okružja i osiguravanje njegove uključivosti. Moguće su razumne prilagodbe za osoblje s invaliditetom, osim ako bi se njima nametnulo neopravdano opterećenje resursa institucije. Osobama s invaliditetom može se pružiti pomoć tijekom postupka zapošljavanja;

| — | osiguravanje da se njegovim politikama upravljanja ljudskim resursima i osobljem poštuju načela jednakosti i nediskriminacije; |
| --- | --- |

—

osiguravanje da se njegovim politikama upravljanja ljudskim resursima i osobljem poštuju načela jednakosti i nediskriminacije;

| — | zaštita osoblja od uznemiravanja na poslu; |
| --- | --- |

—

zaštita osoblja od uznemiravanja na poslu;

| — | uspostava ravnoteže između poslovnog i privatnog života. GTV nudi sveobuhvatan paket fleksibilnih oblika rada, uključujući rad na daljinu, individualno radno vrijeme i mogućnost iskorištavanja roditeljskog dopusta za majke i očeve u skladu s Pravilnikom o osoblju. GTV ima jaslice za djecu u dobi od 0 do 4 godine. Europska komisija organizira ustanove za skrb o djeci poslije nastave i tijekom praznika, koje su dostupne djeci osoblja GTV-a. |
| --- | --- |

—

uspostava ravnoteže između poslovnog i privatnog života. GTV nudi sveobuhvatan paket fleksibilnih oblika rada, uključujući rad na daljinu, individualno radno vrijeme i mogućnost iskorištavanja roditeljskog dopusta za majke i očeve u skladu s Pravilnikom o osoblju. GTV ima jaslice za djecu u dobi od 0 do 4 godine. Europska komisija organizira ustanove za skrb o djeci poslije nastave i tijekom praznika, koje su dostupne djeci osoblja GTV-a.

Za više informacija možete se obratiti na e-adresu Equal.opportunities@consilium.europa.eu.

---

PRILOG III.

INTERNA PRITUŽBA – ŽALBA SUDU – PRITUŽBA EUROPSKOM OMBUDSMANU

Ako u bilo kojoj fazi postupka odabira niste zadovoljni načinom na koji se postupa s vašom prijavom imate pravo na pritužbu.

Interna pritužba

Ako dobijete odluku s kojom niste zadovoljni, u roku od 3 mjeseca od priopćenja te odluke možete podnijeti pritužbu na temelju članka 90. stavka 2. Pravilnika o osoblju za dužnosnike Europske unije na sljedeću adresu:

| Council of the European Union |
| --- |
| Legal Advisers to the Administration Unit, ORG 1.F |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| Adresa e-pošte: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1.F

Rue de la Loi/Wetstraat 175

1048 Bruxelles/Brussel

BELGIQUE/BELGIË

Adresa e-pošte: legal.advisersHR@consilium.europa.eu

Tijelo za imenovanje odgovora na te pritužbe u pisanom obliku u roku od 4 mjeseca od primitka pritužbe. Međutim, ako vaša pritužba stigne dovoljno rano, postoji mogućnost da savjetodavni odbor za odabir preispita odluku na koju ste se žalili te da vam odgovori na temelju toga.

Sudska žalba

Ako niste zadovoljni odgovorom koji dobijete od tijela za imenovanje u okviru internog postupka za pritužbe, možete podnijeti sudsku žalbu na temelju članka 91. Pravilnika o osoblju na sljedeću adresu:

| General Court of the European Union |
| --- |
| Rue du Fort Niedergrünewald |
| L-2925 Luxembourg |
| LUKSEMBURG |

General Court of the European Union

Rue du Fort Niedergrünewald

L-2925 Luxembourg

LUKSEMBURG

Pritužba Europskom ombudsmanu

Nakon što ste iscrpili sve mogućnosti pravne zaštite u okviru Glavnog tajništva Vijeća, osobito interni postupak za rješavanje pritužbi u skladu s člankom 90. stavkom 2. Pravilnika o osoblju, kao i svi drugi građani Unije, možete podnijeti pritužbu na sljedeću adresu:

| The European Ombudsman |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCUSKA |

The European Ombudsman

1, avenue du Président Robert Schuman – BP 403

67001 Strasbourg Cedex

FRANCUSKA

u skladu s člankom 228. stavkom 1. Ugovora o funkcioniranju Europske unije i u skladu s uvjetima Odluke Europskog parlamenta 94/262/EZUČ, EZ, Euratom (1).

Upozoravamo kandidate i kandidatkinje da podnošenje pritužbe Europskom ombudsmanu nema suspenzivan učinak na rok iz članka 90. stavka 2. i članka 91. Pravilnika za podnošenje pritužbi ili žalbi Općem sudu Europske unije na temelju članka 270. Ugovora o funkcioniranju Europske unije.

---

(1)  Odluka Europskog parlamenta 94/262/EZUČ, EZ, Euratom od 9. ožujka 1994. o propisima i općim uvjetima koji uređuju obnašanje dužnosti Europskog ombudsmana (SL L 113, 4.5.1994., str. 15.).

---

PRILOG IV.

ZAŠTITA PODATAKA

Kao institucija odgovorna za organizaciju postupka odabira Glavno tajništvo Vijeća osigurava da se osobni podaci kandidata i kandidatkinja obrađuju u skladu s Uredbom (EU) br. 2018/1725 Europskog parlamenta i Vijeća (1).

Pravna osnova postupka odabira je Pravilnik o osoblju Europske unije i Odluka Vijeća (2). Za postupak odabira odgovorna je Uprava za ljudske resurse (ORG.1), Odjel za osoblje i mobilnost, a za obradu podataka odgovoran je voditelj tog odjela. Informacijama koje su kandidati i kandidatkinje dostavili moći će pristupiti članovi osoblja službe za odabir dužnosnika i njihovi nadređeni, članovi savjetodavnog odbora za odabir i, ako je potrebno, odjel pravnih savjetnika. Administrativne informacije koje omogućuju identifikaciju kandidata i kandidatkinja i/ili koje su potrebne za praktičnu organizaciju postupka mogu se proslijediti centru za procjenu.

Svrha obrade jest prikupljanje podataka kojima se identificiraju svi kandidati i kandidatkinje za radno mjesto pri Glavnom tajništvu Vijeća i odabir jedne od tih osoba.

Dotični podaci jesu sljedeći:

| — | osobni podaci koji omogućuju identifikaciju kandidata i kandidatkinja (prezime, ime, datum rođenja, spol, državljanstvo) |
| --- | --- |

—

osobni podaci koji omogućuju identifikaciju kandidata i kandidatkinja (prezime, ime, datum rođenja, spol, državljanstvo)

| — | informacije koje su kandidati i kandidatkinje dostavili kako bi se olakšala praktična organizacija postupka (poštanska adresa, elektronička adresa, broj telefona) |
| --- | --- |

—

informacije koje su kandidati i kandidatkinje dostavili kako bi se olakšala praktična organizacija postupka (poštanska adresa, elektronička adresa, broj telefona)

| — | informacije koje su kandidati i kandidatkinje dostavili kako bi se omogućila provjera ispunjavaju li uvjete prihvatljivosti objavljene u oglasu za slobodno radno mjesto (državljanstvo, jezici kvalifikacije kandidata i kandidatkinja i godine kada su stečene, vrsta diplome/potvrde o stupnju, naziv ustanove koja ih je dodijelila, profesionalno iskustvo) |
| --- | --- |

—

informacije koje su kandidati i kandidatkinje dostavili kako bi se omogućila provjera ispunjavaju li uvjete prihvatljivosti objavljene u oglasu za slobodno radno mjesto (državljanstvo, jezici kvalifikacije kandidata i kandidatkinja i godine kada su stečene, vrsta diplome/potvrde o stupnju, naziv ustanove koja ih je dodijelila, profesionalno iskustvo)

| — | prema potrebi, informacije o stupnju sigurnosne provjere kandidata i kandidatkinja i njezinu roku valjanosti |
| --- | --- |

—

prema potrebi, informacije o stupnju sigurnosne provjere kandidata i kandidatkinja i njezinu roku valjanosti

| — | rezultati selekcijskih testova koje su kandidati i kandidatkinje riješili, uključujući evaluacije koje su sastavili savjetnici iz centra za procjenu u ime odbora za odabir. |
| --- | --- |

—

rezultati selekcijskih testova koje su kandidati i kandidatkinje riješili, uključujući evaluacije koje su sastavili savjetnici iz centra za procjenu u ime odbora za odabir.

Obrada podataka počinje na dan zaprimanja prijave. Prijave se spremaju u arhivi gdje će biti pohranjene dvije godine.

Svaki kandidat i kandidatkinja ima pravo pristupa svojim osobnim podacima i može zahtijevati njihovo ispravljanje. Obrazložene zahtjeve trebalo bi poslati elektroničkom poštom uredu za odabir dužnosnika na adresu selection.officials@consilium.europa.eu.

Kandidati i kandidatkinje u svakom se trenutku mogu obratiti Europskom nadzorniku za zaštitu podataka (edps@edps.europa.eu).

---

(1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

(2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

---

PRILOG V.

Image 1

Image 2

Image 3

Image 4

Image 5

Image 6

Image 7

Image 8

Image 9

Image 10

---